OpenLLM-France/wikimedia huggingface dataset:
# NGC 7428

NGC 7428 galaxia bat da, Pisces konstelazioan. Albert Marthek aurkitu zuen 1864ko uztailaren 27an.

## Erreferentziak

* ↑ «NGC 7428» spider.seds.org (Noiz kontsultatua: 2019-12-28).
* ↑ «New General Catalog (NGC) 7428» cseligman.com (Noiz kontsultatua: 2019-12-27).

## Kanpo estekak

* NGC 7428 ikusi WikiSky webgunean: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikuluak eta irudiak
* Behaketa datuak
* Datuak: Q1167485
* Multimedia: NGC 7428 / Q1167485
UGC objektuak
# NGC 7431

NGC 7431 galaxia bat da, Pegasus konstelazioan. Guillaume Bigourdanek aurkitu zuen 1886ko irailaren 30an.

## Erreferentziak

* ↑ «NGC 7431» spider.seds.org (Noiz kontsultatua: 2019-12-28).
* ↑ «New General Catalog (NGC) 7431» cseligman.com (Noiz kontsultatua: 2019-12-27).

## Kanpo estekak

* NGC 7431 ikusi WikiSky webgunean: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikuluak eta irudiak
* Behaketa datuak
* Datuak: Q1167500
* Multimedia: NGC 7431 / Q1167500
# OGame

OGame Gameforge enpresa alemaniarraren MMOG motako bideo-joko bat da. Jokoa PHP programazio-lengoaian inplementatuta dago, eta nabigatzaile komun bat baino ez da behar jokatu ahal izateko. Horrek abantaila handia eman zion konpetentziazko bideo-jokoen aurrean, azkenak RAM eta memoria espezifiko gehiago behar baitzituzten. Jolaserako agertoki bakoitzak, Unibertso izenekoak, aukera ematen du aldi berean 16500 jokalariri aurre egiteko. Lehen unibertsoa 2002an agertu zen Alemanian, non 2007an jokorik ezagunena izan zen.

## Kanpo estekak

* Datuak: Q219743
# OK Go

OK Go Chicagoko (AEB) indie rock musika taldea da.
Bideoklip konplexu eta harrigarriak egiteagatik nabarmendu dira. Esate baterako, Rube Goldberg makina erraldoi bat eraiki zuten behin, hainbat hilabeteko lana hartu zien bideoan.

## Taldekideak

* Damian Kulash (ahotsa eta gitarra)
* Andy Ross (gitarra eta teklatuak)
* Dan Konopka (bateria)
* Tim Nordwind (baxua)

## Diskografia

* OK Go (2002)
* Oh No (2005)
* Of the Blue Color of The Sky (2008)
* Hungry Ghost (2012)

## Erreferentziak

* ↑ OK Go. (2010-03-01). OK Go - This Too Shall Pass - Rube Goldberg Machine - Official Video. (Noiz kontsultatua: 2018-05-10).

## Kanpo estekak

* (Ingelesez) OK Goren webgune ofiziala
* (Ingelesez) OK Go Youtuben
* Datuak: Q736107
* Multimedia: OK Go / Q736107
# OK

OK edo okay estatubatuar ingelesean jatorria duen esapidea da, "ados" edo "bale" esan nahi duena. Hau da, adostasuna adierazten du. Ingelesez, gainera, adjektibo, adberbio eta aditza ere bada.
Esamolde honen jatorria zalantzazkoa da oso. Lehendabiziko aipamena, 1790eko epaiketa baten agirian agertu zen non Andrew Jacksonek honela esan zuen:
| « | proved a bill of sale from Hugh McGary to Gasper Mansker, for a Negro man, which was O.K. | » |
Etimologiaren ikuspegitik 1960ko hamarkadatik aurrera lau teoria nagusitu dira:
* Oll Korrect esamoldearen inizialak, all correct esamoldearen aldaera
* Martin Van Buren presidentearen "Old Kinderhook" ezizenaren inizialak, New Yorkeko Kinderhook herrian jaioa zelako.
* Choctawezko okeh edo hoke hitzak
* Wolofera eta bantu hizkuntzetako waw-kay hitza edo mande hizkuntzetako o ke esamoldea.

## Erreferentziak

* ↑ George W. Stimpson. (1934) "Nuggets Of Knowledge"
* ↑ OK. in: Merriam-Webster..

## Kanpo estekak

* Datuak: Q217844
* Multimedia: OK / Q217844
# OK Computer

OK Computer Radiohead rock talde ingelesaren hirugarren diskoa da, 1997ko ekainaren 16an Parlophone diskoetxeak argitaratua. Taldeko kideek, Nigel Godrich soinu ingeniari eta ekoizlearen gidaritzapean sortu zuten diskoa, 1996 urtean zehar zein 1997ko lehenbiziko hilabeteetan. Diskoaren zati garrantzitsuena Ingalaterrako Bath hiriko St Catherine's Court jauregian sortu zuten. Lan honekin, talde ingelesak jauzi estilistiko nabarmena eman zuen, musika zein hitz aldetik influentzia berri ugari barneratuz. OK Computer lan kontzeptual gisa sailkatzen ez den arren, teknologia berrikuntzek gizakiarengan sortzen duten alienazio eta isolamendua dira abesti guztietan presente dauden ideia nagusiak, eta ideiok batasun eta kohesio nabarmena ematen diote disko osoari, ekoizpen oso landuarekin batera.

## Kanpo estekak

* Datuak: Q202996
# OLED

Diodo argi-igorle organikoa edo OLED (ingelesez: organic ligth-emitting diode), elektroluminiszente organiko izenez ere ezaguna, diodo argi-igorle (LED) mota bat da zeina geruza elektrolumineszentea konposatu organikoen film batez osatuta dagoen. Geruza organiko honek bi elektrodoen artean kokatuta dago; elektrodo hauetako bat gardena izaten da. OLEDak display digitaletan erabiltzen dira; telebisten, monitoreen edo mugikorren antzeko gailuetan.
OLED familien artean bi nabarmentzen dira: molekula txikien erabileran oinarritzen direnak eta polimeroak erabiltzen dituztenak. OLED display baten kontrol-eskema matrize pasibo (PMOLED) batekin edo matrize aktibo (AMOLED) batekin funtziona dezake. PMOLED eskeman, displayaren ilara eta lerro bakoitza sekuentzialki kontrolatzen da; AMOLED kontrol eskema, ordea, banakako pixel bakoitzarako sarbide zuzena eskaintzen du on edo off jarriz. Kontrol zuzenerako, pelikula finen transistoreen planoa erabiltzen du. AMOLED teknologiak bereizmen eta tamaina handiagoko displayentzako aukera ematen du.
OLED display batek ez du backlight beharrik, bera bakarrik baita argi ikusgaia igortzeko gai. Honen emaitza, beltz kolore-maila sakonak dira, LCD teknologia baino pantaila arinago eta meheagoekin. Giro-argi baxuko egoeretan, gela ilunetan adibidez, OLED pantailak kontraste-erlazio handiagoa lor dezake LCD pantailak baino.

## Funtzionamendu-printzipioa

OLED diodoa bi elektrodoen —anodo eta katodo— artean kokatutako material organikoen geruza batez osatuta dago, guztia substratu baten gainean jarrita. Tentsio bat aplikatzen da anodoa positiboki kargatuz katodoarekiko; honek, elektroien fluxua sortuko du katodotik anodora.
Igorpen-geruza negatiboki kargatzen da gehiegizko elektroiengatik; eroapen-geruza hutsuneekin kargatzen da elektroien faltagatik. Indar elektroestatikoek elektroiak eta hutsuneak erakartzen dituzte exciton bat osatuz. Elektroi eta hutsuneen elkartzea igorpen-geruzan gertatzen da, erdieroale organikoen hutsuneek elektroiak baino mugikortasun handiagoa baitute. Honek, elektroia energia-maila altuago batetik energia-maila baxuago batera pasatzea eragiten du; hasierako eta bukaerako egoeren arteko aldearen berdina den energia askatuz, erradiazio ikusgaiaren igorpenarekin batera. Erradiazioaren frekuentzia materialaren banda-etenduraren araberakoa izango da; OLED baten kasuan HOMO eta LUMO arteko energia diferentziaren araberakoa.

## Erreferentziak

* ↑ K. T, Kamtekar. (2010). Recent Advances in White Organic Light-Emitting Materials and Devices (WOLEDs). Advanced Materials.
* ↑ B. W, D`Andrade. (2004). White Organic Light-Emitting Devices for Solid-State Lighting. Advanced Materials.
* ↑ «PMOLED vs AMOLED - what's the difference? | OLED-Info» www.oled-info.com (Noiz kontsultatua: 2020-11-16).
* ↑ Final Report: OLED Solid State Lighting. Kodak European Research, MOTI (Management of Technology and Innovation) Project, Judge Business School of the University of Cambridge and Kodak European Research.
* ↑ Indium-tin-oxide-free organic light-emitting device. IEEE Transactions on Electron Devices.

## Kanpo estrekak

* Datuak: Q209593
* Multimedia: OLED / Q209593
# OLX

OLX internet-eko enpresa bat da eta New York, Buenos Aires, Mosku, Beijing eta Mumbai hirietan oinarrituta dago. OLX webguneak erabiltzaileek idatzitako doako iragarki laburrak argitaratzen ditu hainbat guneetan mundu guztian zehar. Hainbat kategoria daude adibidez, Higiezinak, Lana, Ibilgailuak, Salgai, Zerbitzuak, Komunitatea eta Harremanak.
Enpresa 2006ko martxoan sortu zuten Fabrice Grinda eta Alejandro Oxenford Interneteko ekintzaileak. Fabrice-k aurretik Zingy mugikorrentzako doinuen enpresa sortu zuen, eta For-Side enpresari saldu zion $80 milioiren truke 2004ko maiatzean. Alec-ek aurretik DeRemate sortu zuen, enkanteei buruzko webgune nagusi bat Latinoamerikan. DeRemate enpresa MercadoLibre.com enpresari saldu zion, eBay enpresaren filiala, 2005ko maiatzean.

## Eremu geografikoa

2009ko apirilean OLX enpresa 88 herrialde eta 39 hizkuntzetan zegoen eskuragarri.
Herrialdeak: Alemania, Ameriketako Estatu Batuak, Arabiar Emirerri Batuak, Argeria, Argentina, Aruba, Australia, Austria, Bahamas, Belgika, Belize, Bielorrusia, Bolivia, Brasil, Bulgaria, Costa Rica, Danimarka, Dominika, Dominikar errepublika, Ekuador, Erresuma Batua, Errumania, Errusia, Eslovakia, Eslovenia, Espainia, Estonia, Finlandia, Frantzia, Filipinak, Grezia, Grenada, Guatemala, Haiti, Hegoafrika, Hego Korea, Herbehereak, Honduras, Hong Kong, Hungaria, India, Indonesia, Irlanda, Israel, Italia, Jamaika, Japonia, Jordan, Kanada, Kazakhstan, Kolonbia, Kroazia, Letonia, Liechtenstein, Lituania, Luxenburgo, Malaysia, Maroko, Mexiko, Monako, Nikaragua, Norvegia, Panama, Pakistan, Paraguay, Peru, Polonia, Portugal, Puerto Rico, Serbia, Singapore, Suedia, Suitza, Tailandia, Taiwan, Trinidad eta Tobago, Tunisia, Turkia, Turks eta Caicos uharteak, Txekiar Errepublika, Txile, Txina, Ukrainia, Uruguai, Venezuela, Vietnam, Zeelanda Berria
Hizkuntzak: alemana, bengaliarra, bulgariera, daniera, eslovakiera, esloveniera, estoniera, errumaniera, errusiera, frantsesa, gaztelania, greziera, hebreera, hindi, hungariera, indonesiera, ingelesa, italiera, japoniera, katalana, koreera, kroaziera, letoniera, lituaniera, nederlandera, norvegiera, poloniera, portugesa, serbiera, suediera, tagalo, thailandiera, turkiera, txekiera, txinera (tradizionala), txinera (sinplifikatua), ukrainera, urdua, vietnamera.

## Ezaugarriak

OLX-en ezaugarri bereziak:
* HTML zerrenda aberatsak diseinatzeko aukera gaitasuna
* Kontrol zentrala salmenta, erosketa eta komunitateko ekintzetan
* Spam aurkako kontrolak
* Zerrendak Fotolog, Facebook eta Friendster bezalako guneetan erakusteko gaitasuna
* Zerrenak beste interesdunekin eztabaidatzeko gaitasuna
* Produktuak zugandik gertu bilatzeko gaitasuna edonon zaudela
* Webgunera sarrera telefono mugikorretatik
* Hainbat hizkuntzetan eskuragarri

## Erreferentziak

* ↑ VentureVoice Interview
* ↑ Forbes article 'Zingy Founder Steps Down'
* ↑ OLX 'About Us' Page

## Kanpo estekak

* OLX Website olx.com
* Fabrice Grinda's Blog
* Alec Oxenford's Blog
* MundoAnuncio Website mundoanuncio.com
* Edeng Website edeng.cn
* Datuak: Q1948478
* Multimedia: OLX / Q1948478
# Ohangwena (eskualdea)

Ohangwena Namibiako hamalau eskualdeetako bat da. Eenhana da bere hiriburua.
Eskualdeko iparraldea eta mendebaldea dira funtsean bizirik dirauten nekazaritzako eskualde honetako biztanle gehien dituztenak. Bertan, mehangu (cenchrus americanus) artatxikiaren eskala txikiko laboreak eta abereen zaintzak osatzen dituzte jarduera nagusiak. Eskualdea bere nekazaritzarako euriaren mende egon arren, beste labore batzuk laborantza intentsiboaren pean ezar daitezke. 10.582 km²-ko azalera du, eta, hedadurari dagokionez, Libanoaren antzekoa da.
Eskualdeko establezimendu nagusiak Angolako mugatik Ondanguarako bide egoki zolatuan zehar hedatzen dira, non hau Oshakati-Tsumeb ibilbide nagusiari lotzen zaion. Eskualdearen ekialdeak bazka-lur ona du, baina ur-eskasia eta komunikazio eskasak direla eta, gaur egun ezin da bizi. Hartxintxarrezko bide bat dago Oshikangotik Okongora, eta eskualdea Rundurekin lotzen duen bidearen lotura bat eraikiko balitz, eremuaren nekazaritza-ahalmena izugarri handituko litzateke.

## Erreferentziak

* ↑ (Alemanez) citypopulation.de

## Kanpo estekak

* Datuak: Q845702
* Multimedia: Ohangwena / Q845702
# Ohar ezkutu

Hegoaldean, txuleta eta, Iparraldean, tranpa edo ponpa ikastetxe edo lehiaketa publikoetako proba idatzietan egiten diren iruzurretako bat da. Funtsean, papertxo bat da, mahai gainean, eskuan bertan edo beste eremu batean nahiz sakelako telefonoan proba ongi egiteko informazio baliagarria ezkutuan idatzita daukana, gehienetan tamaina txikian. Formula eta zerrendetarako erabiltzen dira bereziki.
Txuletak zenbait irakaskuntza-metodologiatara lotutako iruzurrak dira: bertan edukiak buruz jakitea asko estimatzen da eta oroimena neurtzeari munta handia ematen zaio.

## Kanpo estekak

* Datuak: Q2309859
* Multimedia: Cheat sheets / Q2309859
# Ohanes

Ohanes Almeriako udalerria da, Alpujarraskoa. 2006an 795 biztanle zituen. Probintzia Aldundia

## Kanpo estekak

* Datuak: Q1445206
* Multimedia: Ohanes / Q1445206
# Ohar-liburu

Ohar-liburu, koaderno (Heg.) edo kaier (Ipar.) bat oharrak hartzeko erabiltzen den tamaina txikiko liburua da. Kartoi mehe bati elkartutako hutsik dauden orrialdeak dira.
Gaur egun, ordenagailuek eta beste euskarri elektronikoek koadernoen erabilera murriztu dute.

## Koaderno digitala

Oharrak hartzeko ordenagailuak erabil daitezke gaur egun eta ohar horiek internet sarean karga daitezke. Gaur egun badaude hainbat baliabide, wikiak, esate baterako, oharrak sarean eskegitzeko, bai bakarka edo bai elkar lanean. Koaderno digitalak pertsona batenak zein talde batenak izan daitezke.
Zenbait ikastetxetan garai bateko koadernoetan idazteko erabiltzen ziren moduko gaur egungo wiki batzuei koaderno digitalak deitzen diete. Adibide bat.

## Koadernoa hezkuntzan

Waldorf pedagogian, koadernoa funtsezko elementu didaktikoa da. Bere koadernoan, haurrak egindako lana eta eskuratzen doan ezagutza jasotzen du, irakaskuntza tradizionaleko testuliburuetako eduki inpertsonalen ordez. Pedagogia sistema horretatik, koadernoa tresna didaktiko garrantzitsua bilakatu da beste pedagogietan ere.

## Ikus, gainera

* Agenda

## Kanpo-estekak

* Datuak: Q43013
* Multimedia: Notebooks / Q43013
# Ohar (argipena)

Ohar hitzak adiera zenbait ditu:
* oharra, zerbait jakinarazteko egindako idatzizko adierazpen laburra;
* oharrak edo apunteak, irakasle edo beste hizlari batengandik nahiz bestelako informazio iturri batetik jasotakoak, informazio hori jaso eta gogoratzeko erabiltzen direnak;
* oin-oharrak eta albo oharrak, testu batean egin ohi diren adierazpen labur eta zehatzak.

## Kanpo estekak

* Datuak: Q20491858
# Ohar-hartze

Oharrak hartzea, alor akademikoan, ikasleek ikasteko idazten dituzten laburpen-oharrak idazteari esaten zaio. Eskuarki ohar horiek irakasleari entzun bitartean idazten dira, eta, batzuetan, geroago osatzen dira, lantaldeetan, bibliografia kontsultatuz, etab.
Oharrak hartzea oso ohikoa zen aurrez aurreko irakastaldiak nagusi ziren garaietan eta ebaluatzeko irakasleek ikasleen aurrean kontatutakoa idazteko eskatzen zuten garaietan.

## Kanpo-estekak

* Datuak: Q5668585
* Multimedia: Notes / Q5668585
# Ohama Kagetaka

Ohama Kagetaka (japonieraz: 小浜景隆, 1540-1597) Japoniako historiako Sengoku aroaren amaieran eta Azuchi-Momoyama aroaren hasieran bizi izan zen pirata japoniarra izan zen. Shima probintzian aritu zen (gaur egun Mie prefekturaren zati bat), ondoren, Takeda Shingenen zein Tokugawa Ieyasuren itsas armaden jeneral eta buruzagi bihurtu zelarik, 1597an 57 urtekin hil aurretik.

## Historia

Ohama, piraten buruzagi bezala aritu zen gaur egungo Mie prefekturako Tobako Obaman. Sekulako boterea izan zuen Ise badian, baita eragin handia ere Kitabatake klanaren gainean, klan honek, Ise probintziako gobernua zuelarik. Ohamak, Kitabatake pirata familia kontrolatu zuen, Shima probintzia bateratzeko Oda Nobunagarekin aliatu zen Kuki Yoshitaka garaitzeko erabili zuen atakebune baten jabe izateagatik.
* Datuak: Q2688253
# Pantano Grande

Pantano Grande Brasilgo udalerri bat da, Rio Grande do Sul estatuan kokatua. 10.212 biztanle ditu 841,225 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1758814
* Multimedia: Pantano Grande / Q1758814
# Pantaleón Astiazarán (politikaria)

Pantaleon Astiazarán (Sarandí del Yí, 1895eko irailaren 5a – 1985) Alderdi Nazionaleko mediku eta politikari uruguaitarra izan zen.

## Biografia

Errepublikako Unibertsitateko Medikuntza Fakultatean doktore titulua lortu zuen 1920an .
Alderdi Nazional Independentearen kidea zen; 4 alditan diputatu izan zen: 1930-1933, 1942-1946, 1946-1950 eta 1950-1954. Gabriel Terraren diktaduran preso politikoa izan zen, eta hilabete batzuetan egon zen preso Isla de Floresen, garai hartan espetxe gisa funtzionatzen zuena.
1954an, Alderdi Nazionaleko Berreraikuntza Zuriaren mugimenduan sartu zen, eta Gobernu Nazionaleko Kontseilurako hautagaien zerrenda buru izan zen.
1958ko hauteskundeetan Duraznoko diputatu aukeratu zuten.
1962an gutxiengo zerrenda bat zuzendu zuen Gobernu Kontseilu Nazionalerako, eta boto eskasa lortu zuen. Rochako Mugimendu Nazionalaren sorrerako gutunean sinatzaile gisa parte hartu zuen.
UTUak eta bere herriko kale batek bere izena daramate.

## Erreferentziak

* ↑ Escuela Técnica Dr. Pantaleón Astiazarán

## Kanpo estekak

* Datuak: Q6059783
# Pantaleón Dalence probintzia

Pantaleón Dalence probintzia (gaztelaniaz: Provincia de Pantaleón Dalence) Boliviako Oruro departamenduko probintzia bat da. 1210 km²ko azalera du eta 2001eko erroldaren arabera 23608 biztanle zituen.

## Kanpo estekak

* Datuak: Q1420290
* Multimedia: Pantaleón Dalence Province / Q1420290
Txantiloi:Oruro departamenduko probintzia aurkibidea
# Pantaneiro zaldi

Pantaneiro zaldia, (Portugesez: pantaneiro), Brasilgo bertako zaldi arraza bat da. Bere tamiana zein gainontzeko ezaugarriengatik ponien sailkapen taldean kokatzen da.
Euren zabalpen eremua Pantanala izeneko hezeguneak dira.
Bere jatorrian espainiar zaldi koloniala dago.
Zela zaldia bezala erabiltzen da, lanerako. Esate baterako aziendaren gobernurako.
1972. uretik aurrera arrazako liburua irekita dago eta abereen kopurua handia da bere zabalpen eremuan.

## Erreferentziak

* ↑ (en)http://www.theequinest.com/breeds/pantaneiro/

## Kanpo estekak

* (Portugesez) Pantaneiro.
* Datuak: Q3362455
* Multimedia: Pantaneiro horse / Q3362455
# Pantanala

Pantanala$^1$ UNESCOren gizateriaren ondarea :
| Mota | Naturala |
| Irizpideak | vii, ix, x |
| Erreferentzia | 999 |
| Kokalekua | Brasil Bolivia Paraguai |
| Eskualdea$^2$ | Latinoamerika eta Karibe |
| Koordenatuak | 18°00′00″S 56°30′00″W﻿ / ﻿18.00000°S 56.50000°W﻿ / -18.00000; -56.50000 |
| Izen ematea | 2000 (XXIV. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Pantanala (portugesez: Pantanal, pɐ̃taˈnaw ahoskatua) munduko hezegune tropikal handienetariko bat da. Gehiena Brasilgo Hegoaldeko Mato Grosson dago baina Mato Grosson (Brasil: %62a), Bolivian (%20a) eta Paraguain (%18a) ere eremuak daude.
"Pantanal" izena, euskaraz "lur zingiratsu" esan nahi duena, portugesezko pântano hitzetik dator, hezegune esan nahi duena. 2000an UNESCOk Gizateriaren Ondare izendatu zuen.

## Erreferentziak

* ↑ Euskaltzaindia. (2012-05-25). 170. araua: Amerikako toponimia. .. Amaierako -a ez da berezkoa. Beraz, deklinatzeko: Pantanalaren… baina Pantanalean, Pantanaleko, Pantanalera…

## Kanpo estekak

* Datuak: Q157603
* Multimedia: Pantanal / Q157603
# Ogigia

Ogigia Homeroren Odisean aipatutako uharte bat da. Bertan Kalipso bizi zen, Atlas titanaren alaba, nork bertan gelarazi zuen Odiseo zazpi urtez, uhartean berarekin geratuz gero, hilezkortasuna eta betiereko gaztetasuna emango zizkiola aginduz. Baina, Atenearen borondatez, Odiseoren babeslea zena, Zeusek, Kalipsori, heroiari joaten uzteko agindu zion. Hermesek, Kalipsori jainkoen erregearen agindua eraman zion, eta Odiseok baltsa txiki batean utzi zuen uhartea.
Uharte honen kokapen geografikoa, Odisean aipaturiko beste toki batzuk bezala, ez da zehaztasunez ezagutzen. Estrabon geografialariak, Ogigia zein Eskeria, Ogigia utzi ondoren Odiseo heldu zen feaziarren lurraldea, Ozeano Atlantikoan aurkitzen zirela uste zuen. Plutarkok ere Atlantikoan kokatu zuen.
Interpretazio berantiarragoek, Ogigia eta Eskeria Atlantidarekin lotu dute. 1865ean argitaratutako bere Irlandaren historian, Roderic O'Flahertyk, Irlandari erreferentzia egin zion Ogigia bezala. Beste tradizio batzuk, homeroar uharte hau Maltako Gozo uhartearekin edo Perrexil uhartearekin lotu dute.

## Kanpo estekak

* Datuak: Q1232442
# Papias Musengamana

Papias Musengamana (Byimana, 1967ko abuztuaren 21a) ruandar elizgizon katolikoa da, 2022tik aurrera Byumbako apezpikua dena.

## Bizitza

Papias Musengamana Byimanan jaio zen 1967an. 1974tik 1982ra lehen mailako ikasketak egin zituen Mwendon eta 1982tik 1988ra San Leon apaisgaitegi txikian ikasi zuen. Rutongon teologia prestaketa amaitu ondoren, filosofia ikasi zuen Kabgayiko apaizgaitegian (1989-1991) eta teologia Yaoundeko Unibertsitate Katolikoan (1991-1996). Bibliako teologian lizentziatu zen. 1997ko maiatzaren 18an (beste datuen arabera, 1996ko uztailaren 14an) apaiztu zen Kabgayiko elizbarrutian.
Hasiera batean, Anastase Mutabazi Kabgayiko apezpikuaren idazkaria izan zen. 1999an Alemaniara joan zen ikasketak jarraitzera. 2005ean The Emergence and the Problem of Church and Christian Identity in the Epistle of James. Exegetical Study on Jas 1:19–27 tesia defendatu zuen Friburgoko Unibertsitatean eta teologiako doktoretza lortu zuen. Ruandara itzuli ondoren, Kamonyin jardun zuen bikario gisa, eta 2006an elizbarrutiko ekonomo izendatu zuten. 2013tik 2017ra elizbarrutiko bikario nagusia izan zen, eta 2018az geroztik Nyakibandako San Karlos Borromeo apaizgaitegiko zuzendaria.
2022ko otsailaren 28an, Frantzisko aita santuak Byumbako apezpiku izendatu zuen Servilien Nzakamwitaren ordez. Maiatzaren 14an Antoine Kambanda kardinalak apezpiku ordenatu zuen Gicumbiko estadioan. In caritate et misericordiae leloa hautatu zuen.

## Ondorengotza apostolikoa

* Scipione Rebiba kardinala
* Giulio Antonio Santorio kardinala (1566)
* Girolamo Bernerio kardinala (1586)
* Galeazzo Sanvitale artzapezpikua (1604)
* Ludovico Ludovisi kardinala (1621)
* Luigi Caetani kardinala (1622)
* Ulderico Carpegna kardinala (1630)
* Paluzzo Paluzzi Altieri Degli Albertoni kardinala (1666)
* Benedikto XIII.a aita santua (1675)
* Benedikto XIV.a aita santua (1724)
* Klemente XIII.a aita santua (1743)
* Bernardino Giraud kardinala (1767)
* Alessandro Mattei kardinala (1777)
* Pietro Francesco Galleffi kardinala (1819)
* Giacomo Filippo Fransoni kardinala (1822)
* Carlo Sacconi kardinala (1851)
* Edward Henry Howard kardinala (1872)
* Mariano Rampolla del Tindaro kardinala (1882)
* Rafael Merry del Val y Zulueta kardinala (1900)
* Leopoldo Duarte e Silva artzapezpikua (1904)
* Paulo de Tarso Campos apezpikua (1935)
* Agnelo Rossi kardinala (1956)
* Thomas Anthony White artzapezpikua (1978)
* Thaddée Ntihinyurwa artzapezpikua (1982)
* Antoine Kambanda kardinala (2013)
* Papias Musengamana apezpikua

## Erreferentziak

* ↑ (Ingelesez) Sabiiti, Daniel. «Pope Francis Appoints Msgr Papias Musengamana As Nzakamwita Retires» KT Press 2022-02-28 (Noiz kontsultatua: 2024-08-12).
* 1 2 3 (Italieraz) «Rinuncia e nomina del Vescovo di Byumba (Rwanda)» Bollettino Sala Stampa della Santa Sede 2022-02-28 (Noiz kontsultatua: 2024-08-12).
* 1 2 (Ingelesez) «Bishop Papias Musengamana» Catholic Hierarchy (Noiz kontsultatua: 2024-08-12).
* ↑ (Ingelesez) «Diocese of Byumba» GCatholic (Noiz kontsultatua: 2024-08-12).

## Kanpo estekak

* Datuak: Q111034495
# Ortignano Raggiolo

Ortignano Raggiolo Italiako udalerri bat da. Arezzoko probintzian kokatuta dago, Toscana eskualdean. 836 biztanle ditu, 36,3 kilometro koadroko azaleran banatuta.

## Mugakideak

Ortignano Raggiolok honako udalerri hauekin egiten du muga:
Bibbiena Castel Focognano Loro Ciuffenna Poppi Castel San Niccolò

## Kanpo estekak

* Datuak: Q52091
* Multimedia: Ortignano Raggiolo / Q52091
# Ortigosa de Cameros

Ortigosa de Cameros Errioxako udalerria da, 2005ean 302 biztanle zituena.

## Kanpo estekak

* (Gaztelaniaz) Ortigosa de Camerosko Udalaren webgunea
* Datuak: Q1646050
* Multimedia: Ortigosa de Cameros / Q1646050
# Ortigueira (Asturias)

Ortigueira, gaztelaniaz Ortiguera, Espainiako Asturias autonomia erkidegoko Cuaña udalerrian dagoen parrokia eta arrantza portu bat da, Eo-Navia eskualdean.
* Datuak: Q7105028
* Multimedia: Ortiguera, Coaña / Q7105028
# Ortigueira (Paraná)

Ortigueira Brasilgo udalerri bat da, Paraná estatuan kokatua. 24.192 biztanle ditu 2.429,564 km²ko eremuan.

## Ikus, gainera

* Paraná

## Kanpo estekak

* Datuak: Q2063986
* Multimedia: Ortigueira (Paraná) / Q2063986